Northug: - Alt skal være på plass til VM
Kvinner: 1) Barbro Kvåle, Lillehammer 2.56,8, 2) Kari Vikhagen Gjeitnes, Henning 0,3 sek. bak, 3) Kathrine Harsem, Varden 0,5, 4) Ingvild Flugstad Østberg, Gjevik 0,9, 5) Katja Visnar, Slovenia 4,9, 6) Victoria Carl, Tyskland 5.9, 7) Heidi Weng, Norge , 8) Celine Brun-Lie, Norge, 9) Denise Hermann, Tyskland, 10) Mari eide, Norge. Menn: 1) Petter Northug jr., Norge 3.29,14, 2) Sondre Turvoll Fossli, Norge 0,4 sek. bak, 3) Johan Kjølstad, Norge 1,1, 4) Pål Golberg, Norge 4,1, 5) Timo Andre Bakken, Norge 6,4, 6) Ola Vigen Hattestad, Norge 6,6, 7) Emil Nyeng, Norge, 8) Vegard Bjerkreim Nilsen, Norge, 9) Morten Eide Pedersen, Norge, 10) Alexander Wolz, Tyskland. Petter Northug var raskest i sin kvartfinale og vant semifinalen foran Ola Vigen Hattestad etter en fotofinish. I motsetning til de fleste andre valgte Northug å gå uten feste på skiene. - Jeg synes Petter Northug fremstår veldig sterk, sier NRK-ekspert Morten Aa Djupvik. I finalen i det som er en VM-øvelse i Falun i vinter, gikk Northug til topps foran Sondre Turvoll Fossli etter en utrolig spurt.- Jeg tenker på Kuusamo og minitouren helgen etterpå. Det er greit å få trent på prolog, pauser og holde det i gang mellom heatene. Jeg kjenner jeg mangler litt fart på distanserenn. Jeg har mye mengdetrening kroppen min, og det er ikke sikkert det kommer i de første rennene. Men det skal være på plass i Falun. Der blir det krig og vi gleder oss til de dagene der, sier Northug til NRK. Sesongåpningen på Beitostølen endte dermed med en 3., 23. og 1. plass på Northug.Hvorvidt han var fornøyd med helgens utbytte var imidlertid hverken lett å se eller vite. Etter å ha feid forbi Fossli på de siste meterne på oppløpet, skled Northug ut gjennom porten i målområdet og inn i varmeteltet uten å fortrekke en mine eller sende en liten hilsen til et entusiastisk publikum. Riktignok smilte han både på seierspallen og i NRK-intervjuet, men da han passerte forbi de øvrige journalistene i intervjusonen, var pokeransiktet klistret på igjen og han overlot til manager Are Sørum Langås i forbifarten å fortelle at han var for kald til å stoppe. Det var dermed en taus seierherre som forlot skistadion på Beitostølen, for siste gang på en god stund som privatløper. Fra og med i morgen er han igjen en del av landslaget, da han etter helgens gode resultater er mer eller mindre garantert å være blant navnene på uttakslisten til Kuusamo som kommer fra Norges Skiforbund mandag klokken 12.Northug og en annen privatløper, Johan Kjølstad, var de eneste i finaleheatet som valgte å stake rundt den 1,5 kilometer lange sprintløypa. Landslagsløperne valgte derimot festesmøring. - Vi valgte samlet å gå med festesmøring for å få treningen med tanke på Kuusamo. Ola (Vigen Hattestad) var tidlig klar på det, så fikk heller resultatet bli som det ble, sier sprinttrener på landslaget Arild Monsen, som mener det ikke er mulig å hevde seg i sprinten i verdenscupåpningen i Finland neste helg uten feste. - Samtidig trenger det ikke ha blitt et annet resultat her om man hadde valgt annerledes. Jeg trodde riktignok at Sondre skulle ta det helt inn, men Petter var sterk på slutten. Du skal holde et høyt, høyt nivå i staking for å vinne her, og det er bare noen få som kunne ha klart det. Eirik (Brandsdal) forsvant tidlig, men også Ola kunne gitt Petter kamp, fortsetter Monsen. I mennenes sprintprolog i klassisk stil var Sondre Turvoll Fossli raskest. Pål Golberg og Ola Vigen Hattestad var de som fulgte nærmest, og det skilte ikke mer enn 1,83 sekund mellom de tre første etter prologen. Petter Northug var drøyt tre sekunder bak Fossli og hadde 9. beste tid. PS! Martin Johnsrud Sundby, Marit Bjørgen og Therese Johaug var blant løperne som sto over sprinten.
I dag var Petter Northug endelig tilbake øverst på pallen.